Melktert Koek – Bak Broeis
bakbroeis	Uncategorized	 Mei 14, 2018 3 Minutes
Week 3: Mmmmm
Hierdie een het my man gekies, want enige iemand wat hom goed genoeg ken sal weet hy vrek vir ‘n stukkie melktert, en aangesien dit vir sy verjaarsdag was, was dit die perfekste keuse. Gelukkig het ek ‘n resep gesien in een van die Landbou Weekblad se Boerekos magazines wat nie te moeilik gelyk het nie.
Ek moet admit ek het nog nooit melktert gemaak nie, so hierdie was al klaar so buite my comfort zone dis net nie waar. Darm het ek dit rustig gevat, en soos gewoonlik begin met die koek, nogals ‘n proses want die melk word gekook op die stoof en dan in die droe bestandele ingewerk. Voeg ‘n bietjie kaneel by en jy het ‘n melktert koek. Die keer het ek die resep gevolg en die beslag verdeel in die regte grote pannetjies. In die oond in, en duimvas hou die oond raak nie weer funky nie.
So 20 min in, en die koek is deurgaar, sonder om te brand, sommer perfek. Nou is ek sommer in ‘n beter mood, maar die melktert vulsel le nog voor, en in die agtergrond kan ek ‘n baba hoor wat nie te happy is oor my bak avontuur. Na ‘n doek ruil en voer sessie kan ek weer aangaan (baba Hanna op die kombuistafel in haar karstoel). Hopenluk is pappa amper klaar gemelk en kan hy kom oorvat.
So begin ek die melktert vulsel, dis ‘n baie vinnige proses. Die melk kook en dan roer mens ‘n bietjie daarvan by die meel en eier mengsel, totdat alles saam gemeng is. Dit word dan weer op die stoof gesit en dan moet jy roer, en die heeltyd. Anders maak dit klonte. So die eind produk was dat ek voor die stoof staan met baba aan die heup, Maia iewers onder voet, en ek wat klits totdat my arm begin pyn. Maar ek het dit gedoen, die vulsel is gaar en ek kan ophou, ‘n trotse mamma oombluk gehad. Nou moet die vulsel net afkoel, dan kan ek begin versier.
By hierdie tyd het ek al ‘n roetine gekry, na die kinders in die bad en in die bed is, begin ek die koek versier. Al die vulsel is in die pipping bag, wat ek vir ‘n bargain by die R5 winkel gekry het, ja ek was R5 winkel toe, almal doen dit.
So begin ek die koek aanmekaar slaan, tussen elke laag word die koek gesoak met sjerrie, jip dis die grootmens weergawe, en dis ook wanneer jy besef jy is actually nou al ‘n grootmens, en daars twee klein kopies van jouself wat jy voor verantwoordelik is. Sjoe, wat ‘n reality shock terwyl ek ‘n koek maak!
Elke laag koek kry sjerrie en dan ‘n lekker laag melktert vulsel, totdat jy op die laaste laag kom. Ek besluit toe om te probeer oulik wees, en pipe toe die boonste laag met klein ‘blops’ (want dis regtig al wat ek dit kan noem). Vir die amateur sou dit seker mooi gelyk het. En siedaar is ek klaar. Hierdie keer moet die koek in die yskas gehou word, want dit is half melktert.
Ek is baie trots op hierdie koek, dis die eerste keer vandat ek weer begin bak het, dat ek gemaklik gevoel het, nie gehaas en in beheer. Dit is ‘n lekker gevoel, veral as alles om jou so buite beheer voel, maar die wasgoed kan maar ophoop en die speelgoed kan maar rond le, want vanaad gaan slaap ek met die gevoel dat ek iets berruik het. Al is dit net ‘n melktert koek.
Verjaarsdag oggend is hier, en ‘n groot plaas ontbyt is gemaak, kompleet met plaatkoekies en al. Ek kon my self nie keer en besluit dis 11 uur tyd vir koffie en koek, ek MOET weet hoe dit proe! Skaars ‘n uur na die groot ontbyt word my man amper geforce feed net om te hoor wat hy se! En dit was ‘n groot suskses, so ‘n lekker koek! As jy nie ‘n koek fan is nie, sal ek hierdie koek recommend, dis so half tert half koek (letterlik). Almal se terugvoer was dat dit vrek lekker was, so eks happy met daai resultaat. Selfs Maia het ‘n happie gesneak, mamma het net anderkant toe gekyk.
Hierdie resep sal defnitief in die resepte boek geskryf word, hier is die link na die resep wat ek gebruik het.
Volgende week probeer ek Italiaanse Macaroons!
Gepubliseer deur bakbroeis
Beskou all artikels deur bakbroeis
Gepubliseer Mei 14, 2018
Previous Post Apple Toffee Crunch Cake
Next Post Italiaanse Macarons